Auglýsing um óverulega breytingu á aðalskipulagi Sveitarstjórn Skagabyggðar samþykkti á fundi sínum hinn 4. október 2019 að breyta aðalskipulagi Skagabyggðar 2010 – 2030 á eftirfarandi hátt : Efnisnámur í löndum Syðra-Hóls og Höskuldsstaða , kallaðar Syðra-Hólsnáma ; auðkennd sem ES 26 og Höskuldsstaðanáma II auðkennd sem ES 27 á skipulagsuppdrætti , verði staðfestar . Námurnar eru á svæðum sem í gildandi aðalskipulagi eru skilgreind sem landbúnaðarsvæði . Þarna er gert er ráð fyrir vinnslu á um 40.000 rúmmetrum í Syðra-Hólsnámu og 25.000 rúmmetrum í Höskuldsstaðanámu II af malarefni til vegagerðar . Flatarmál námu ES 26 er 18.000 m 2 og námu ES 27 er 9.000 m 2 . Farið verði með málið skv. 2. mgr. 36. gr. skipulagslaga nr. 123 / 2010 , þar sem um óverulega breytingu er að ræða . Gögn er varða breytinguna ; teikning og greinargerð með rökstuðningi , eru á uppdrætti og verða send Skipulagsstofnun til staðfestingar . Þeir sem óska nánari upplýsinga geta snúið sér til oddvita Skagabyggðar . Skagabyggð 18. október 2019 , Dagný Rósa Úlfarsdóttir Oddviti Skagabyggðar Samstarf hafið við Motus Á fundi sveitarstjórnar 4. október s.l. voru innheimtumál Skagabyggðar rædd og eftirfarandi ákveðið . Skagabyggð hefur ákveðið að taka upp samstarf við Motus um innheimtu gjalda sveitarfélagsins sem ekki greiðast á réttum tíma . Markmiðið með samstarfinu er að tryggja jafnræði meðal íbúa , halda kostnaði vegna innheimtu vanskilakrafna í lágmarki og tryggja hagkvæmni í rekstri . Kröfur eins og fasteignagjöld og sorphirðugjald munu því framvegis verða innheimtar rafrænt , í sitt hvoru lagi og reikningur verður ekki sendur út . Þeir sem óska eftir að fá reikning vegna sorphirðugjalda eru beðnir að hafa samband . Fjallskil verða héðan í frá gerð upp sér og munu kröfur fyrir þau einnig koma inn rafrænt . Þeir sem eiga inneign í fjallskilasjóðum munu fá endurgreiðslu . Á næstu dögum munu kröfur stofnast í heimabanka sem greiðsluseðlar en þeir sem óska eftir útprentun greiðsluseðils eru beðnir að hafa samband . Það er von sveitarfélagsins að íbúar sýni þessum breytingum skilning og geti alfarið komist hjá vanskilum . Ef einhverjar spurningar vakna , hafið samband við oddvita í síma 8482732 eða á skaga.byggd@simnet.is Samgöngu og innviðaáætlun Norðurlands vestra Á fundi sínum þann 4. júní sl. samþykkti stjórn Samtaka sveitarfélaga á Norðurlandi vestra Samgöngu og innviðaáætlun Norðurlands vestra sem hefur verið í vinnslu frá því síðla árs 2018 . Í áætluninni forgangsraða heimamenn þeirri innviðauppbyggingu sem þeir meta brýnasta í landshlutanum . Áætlun þessa má finna í flipa hér til hliðar á síðunni . Um tilgang matsáætlunar Matsáætlun er verkefnisáætlun fyrir mat á umhverfisáhrifum . Senda skal athugasemdir fyrir 13. mars 2019 til Friðriks K. Gunnarssonar hjá EFLU verkfræðistofu með tölvupósti á netfangið fridrik.gunnarsson@efla.is . Merkja skal athugasemdir : Urðunarstaðurinn í Stekkjarvík – aukning á urðun . Að loknum kynningartíma verður lokið við tillögu að matsáætlun með tilliti til þeirra athugasemda sem berast og hún send Skipulagsstofnun til meðferðar skv. lögum um mat á umhverfisáhrifum . Auglýsing um óverulega breytingu á aðalskipulagi Sveitarstjórn Skagabyggðar samþykkti á fundi sínum hinn 3. september 2018 að breyta aðalskipulagi Skagabyggðar 2010 – 2030 á eftirfarandi hátt : Efnisnáma í landi Hafna , kölluð Hafnarnáma og auðkennd sem ES - 25 á skipulagsuppdrætti , verði staðfest . Gögn er varða breytinguna , teikning og greinargerð með rökstuðningi , eru á uppdrætti og verða send Skipulagsstofnun til staðfestingar . Skipulagsáformin eru í samræmi við aðalskipulag Skagabyggðar 2010 - 2030 . Eftir kynningu á skipulagslýsingu verður deiliskipulagstillaga lögð fyrir skipulags - og byggingarnefnd og síðar sveitarstjórn og hún kynnt samkvæmt skipulagslögum nr. 123 / 2010 .